Μονάδα+CD-DVD

**CD**

Είναι μια συσκευή που μπορεί να διαβάζει δεδομένα από δίσκους CD. Οι δίσκοι CD για Η/Υ είναι ίδιοι με τους δίσκους CD μουσικής, μόνο που περιέχουν προγράμματα και δεδομένα για υπολογιστές (ωστόσο μπορούν να διαβάσουν και να παίξουν και δίσκους μουσικής!). Η χωρητικότητα ενός δίσκου CD είναι περίπου σταθερή και κυμαίνεται γύρω στα 700 Megabytes. Τα δισκάκια CD χρησιμοποιούνται για αποθήκευση μεγάλου όγκου στατικών δεδομένων (π.χ. ηλεκτρονικές εγκυκλοπαίδειες). Η βασική διαφοροποίηση των οδηγών CD-ROM είναι η ταχύτητα με την οποία γυρνάει ο δίσκος μέσα στην συσκευή, σε σχέση με μια συσκευή για δίσκους μουσικής. Έτσι υπάρχουν τα CD-drives x30, x48 ή και x50 ταχύτητας, που σημαίνει ότι μπορούν να διαβάσουν δεδομένα 30, 48 ή 50 φορές γρηγορότερα από ένα κοινό CD-player Βέβαια οι παραπάνω ταχύτητες είναι περισσότερο θεωρητικές και μπορούμε να τις πετύχουμε κάτω μόνο από ορισμένες συνθήκες. Υπάρχουν και ειδικές συσκευές CD που μας επιτρέπουν να γράψουμε CD. Οι συσκευές εγγραφής CD μπορούν να γράψουν σε δύο τύπους CD. Στα CDR όπου ο χρήστης μπορεί να γράψει τα δεδομένα μία φορά αλλά να τα διαβάσει πολλές φορές. Τα CDRW (rewritable) στα οποία ο χρήστης μπορεί να γράψει και να διαγράψει δεδομένα πολλές φορές. Το πρόβλημα είναι ότι η διαδικασία της εγγραφής δεν είναι απλουστευμένη όπως η εγγραφή σε μία δισκέτα αλλά γίνεται με τη βοήθεια ειδικών προγραμμάτων (Easy CD creator, Nero, κ.λ.π.).

**DVD**

Η τεχνολογία των DVD (Digital Video Disk ή Digital Versatile Disk - DVD), είναι από τις πλέον διαδεδομένες στο χώρο των νέων τεχνολογιών της πληροφόρησης. Μέσω της τεχνολογίας αυτής γίνεται δυνατή η αποθήκευση μεγάλου όγκου πολλαπλής μορφής δεδομένων σε ενιαίο μέσο, τους δίσκους DVD. Η δυνατότητα αυτή υπήρχε και στα απλά CD ROM τα οποία υστερούν σε χώρο αποθήκευσης, ιδιαίτερα όταν πρόκειται για αρχεία ήχων και βίντεο τα οποία απαιτούν μεγάλο χώρο στη μονάδα αποθήκευσης. Οι οδηγοί DVD (DVD players) και οι δίσκοι DVD δεν διαφέρουν εξωτερικά από τους οδηγούς CD ROM και τους δίσκους CD ROM. Ένας δίσκος DVD όμως έχει πολύ μεγαλύτερη χωρητικότητα από ένα απλό CD. Ένας δίσκος DVD έχει χωρητικότητα έως και 17 GB. Με τους δίσκους DVD είναι, πλέον, δυνατό να αποθηκευτεί ψηφιακά σε ένα δίσκο μια ολόκληρη κινηματογραφική ταινία (συμπεριλαμβανομένου και του ήχου της σε ψηφιακή μορφή). Δεν αποφεύγεται εντούτοις η ανάγκη προσφυγής σε τεχνικές συμπίεσης δεδομένων. Όσο μεγάλη και αν είναι η χωρητικότητα του DVD δεν είναι αρκετή ώστε να χωρέσει αρχεία κινούμενης εικόνας χωρίς συμπίεση. Για το λόγο αυτό χρησιμοποιούνται διάφοροι αλγόριθμοι συμπίεσης ψηφιακών δεδομένων (π.χ. MPEG-2, MPEG-4). Οι οδηγοί DVD μπορούν να διαβάσουν απλούς δίσκους CD-ROM, γεγονός που τους επιτρέπει να αντικαταστήσουν με ευκολία τους απλούς οδηγούς CD-ROM. Επίσης, οι δίσκοι DVD επιτρέπουν την εγγραφή μεγάλου όγκου δεδομένων και συνεπώς είναι σε θέση να χρησιμοποιηθούν για αποθήκευση δεδομένων από το χώρο της μουσικής και του θεάματος. Οι κινηματογραφικές ταινίες μπορούν να αποθηκεύονται σε τέτοιου τύπου δίσκους, με αποτέλεσμα οι αντίστοιχοι οδηγοί να είναι σε θέση να αντικαταστήσουν τις συσκευές βίντεο (μαγνητοσκόπιο) και οι δίσκοι DVD τις κασέτες βίντεο.  media type="youtube" key="FMVZczPlOnI" height="349" width="560"